Nafarroako Parlamentuko Migrazio Politiketako eta Justiziako Batzordeak, 2022ko martxoaren 15ean egindako bileran, honako erabaki hau onetsi zuen: “Horren bidez, Nafarroako Gobernua premiatzen da Nafarroan Arrazakeriaren eta Xenofobiaren aurka borrokatzeko 2021-2026 aldirako Plana Nafarroako Parlamentuari helaraz diezaion, haren gaineko iritzia emateko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Gobernua premiatzen da Nafarroako Parlamentuari igor diezaion Nafarroan Arrazakeriaren eta Xenofobiaren aurka borrokatzeko 2021-2026 aldirako Plana, Legebiltzarrak bere jarrera azaltzeko eskatuta, Nafarroako Parlamentuko Erregelamenduaren 202. artikuluan xedatuari jarraikiz”.

Iruñean, 2022ko martxoaren 15ean

Lehendakaria: Unai Hualde Iglesias